RS แรลลี่ยาว! 6 วันพุ่ง 13% โบรกฯชูหุ้น Growth Stock ลุ้นปีนี้กำไรนิวไฮแนะซื้อเป้า 21 บ.
RS แรลลี่ยาว! 6 วันพุ่ง 13% โบรกฯชูหุ้น Growth Stock ลุ้นปีนี้กำไรนิวไฮแนะซื้อเป้า 21 บ. โดย ณ เวลา 14.44 น. อยู่ที่ระดับ 20.20 บาท บวก 0.60 บาท หรือ 3.06% ด้วยมูลค่าซื้อขาย 185.69 ล้านบาท
22 เม.ย. 2562

ผู้สื่อข่าวรายงานว่า ราคาหุ้นบริษัท อาร์เอส จำกัด (มหาชน) หรือ RS ณ เวลา 14.44น. อยู่ที่ระดับ 20.20 บาท บวก 0.60 บาท หรือ 3.06% ด้วยมูลค่าซื้อขาย 185.69 ล้านบาท ราคาหุ้นวิ่งแรง 6 วันติด โดยนับตั้งแต่หุ้นยืนที่ระดับ 17.80 บาท จนถึงล่าสุดหุ้นปรับตัวขึ้นแล้ว 13.48%

บล.เคทีบี (ประเทศไทย) ระบุในบทวิเคราะห์วันนี้(22เม.ย.62)  ว่า RS (ซื้อ, เป้าเชิงกลยุทธ์  21 บาท) ชู Growth Stock โดย RS กำลังขยายธุรกิจ MPC โดยเฉพาะกลุ่มผลิตภัณฑ์ดูแลผิวและผม และอาหารเสริม และอยู่ระหว่างการวางแผนร่วมทุน กับผู้ผลิตสินค้า (OEM) ส่วนซึ่งอาจเห็นความชัดเจนในปีนี้ คาดปีนี้กำไร All time high โดยจะมีกำไรสุทธิ 656 ลบ. โต 56% เทียบช่วงเดียวกันของปีก่อน หลัก ๆ มาจากธุรกิจ MPC ที่เติบโตโดดเด่น